બાબરા,બાબરા તાલુકા સહિત સૌરાષ્ટ્ર માં બિનઅધિકૃત પશુ હેરફેર ના ગુનાહિત કૃત્ય સાથે સંકળાયેલ શખ્સ દ્વારા ગોંડલ તાલુકા માં પોતાના વાહનો સાથે ડેરાતંબુ નાખી અને આર્થિક લાલચ માટે પશુ કતલખાને ધકેલવા ની પ્રવૃતિ કેટલાક સમય થી હાથધરી હોવાની પૂર્વ બાતમી ના કારણે બાબરા પ્રાણી ક્રુરતા નિવારણ સોસાયટી અમરેલી અને ગોંડલ ગૌ મંડળ ગૌ રક્ષા ચેરીટેબલ ટ્રસ્ટ ના સભ્યો દ્વારા છેલ્લા કેટલાક સમયથીપશુ કતલખાને ધકેલનારા લીસ્ટેડ શખ્સ ને પકડી પાડવા ગૌ રક્ષકો દ્વારા કામગીરી હાથ ધરવા માં આવી હતી જે અંતર્ગત બાબરા ગૌરક્ષા માં અવ્વલ કામગીરી કરનાર મૌલિકભાઈ તેરૈયા અને ગજેન્દ્રભાઈ શેખવા અને ગોંડલ ના ગોરધનભાઈ પરવડા ને મળેલી બાતમી ના આધારે ગોંડલ તાલુકા ના રામોદ ગામે રાત્રી ના ત્રણ કલાકે પહોચી હાઇવે ઉપર પસાર થતા યુટીલીટી નંબર જી જે 14 04 એ ટી 4302 રોકવા પ્રયાસ કરતા ચાલક ફિલ્મી ઢબે કાચા રસ્તા ઉપર વાહન સાથે નાસી નાસી જતા તેનો પીછો કરવા માં આવેલો અને વાહન કાદવ માં ખુપી જવાથી બળદ નંગ 3 સાથે બાબરા તાલુકા ના દરેડ ગામનો રમેશ ઉર્ફે ભગત રાણા ગરૈયા આબાદ ઝડપાયો હતો ગૌરક્ષકો દ્વારા તેની સામે ગોંડલ તાલુકા ના કોટડા સાંગાણી પોલીસ મથક માં આપેલી ફરિયાદ માં જણવ્યા મુજબ ઝડપાયેલ શખ્સ સામે અગાઉ બિન અધિકૃત પશુ હેરફેર કરવા ના ગુના સબબ બાબરા,ધોલેરા,વિછીયા પોલીસ મથકો માં ગુના રજીસ્ટર થયેલા છે અને પકડાયેલ પશુ ધન અમદાવાદ તરફ ના કતલખાને ધકેલવામાં આવી રહ્યા હતા પોલીસે 3 જીવ બળદ સહિત યુટીલીટી વાહન મળી રૂપિયા 2,71,000 નો મુદ્દામાલ ઝપ્ત કરી એક ની ધરપકડ કરી આગળ ની તપાસ હાથ ધરી છે